REZIUMĖ


Atsižvelgdami į numatomus PVM įstatymo[footnoteRef:1] nuostatų pakeitimus[footnoteRef:2], kurie susiję su Lietuvos mokesčių mokėtojų privalomu įregistravimu PVM mokėtojais vadovaujantis PVM įstatymo 711straipsnio nuostatomis dėl paslaugų / prekių įsigijimo iš kitų ES valstybių narių, paslaugų, kurių suteikimo vieta persikelia į kitą ES valstybę narę, teikimu,  parengėme Prekių tiekimo ir paslaugų teikimo į kitas Europos Sąjungos valstybes nares ataskaitos FR0564 formos ir jos priedų užpildymo, teikimo ir tikslinimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2004 m. kovo 12 d. įsakymu Nr. VA-34 „Dėl Prekių tiekimo ir paslaugų teikimo į kitas Europos Sąjungos valstybes nares ataskaitos FR0564 formos ir jos priedų užpildymo, teikimo ir tikslinimo taisyklių patvirtinimo“ pakeitimo projektą. 

Taisyklės nustato prievolę Lietuvos PVM mokėtojams, taikantiems smulkiojo verslo schemą Lietuvoje, kurie suteikė paslaugų, kurių teikimo vieta, remiantis kriterijais, nustatančiais paslaugų teikimo vietą, yra kita valstybė narė (pagal nuostatas tolygias PVM įstatymo 13 straipsnio 2 dalies 1 punkto nuostatoms), išskyrus paslaugas, kurios toje kitoje valstybėje narėje yra neapmokestinamos PVM arba apmokestinamos, taikant 0 procentų PVM tarifą, pateikti ataskaitos FR0564 formą.


